207 



indtil de i vore Dage endnu en Gang maatte frem fra sine Friste- 

 der, dog denne Gang ikke for at degraderes, men for at skattes 

 og vogtes som to af de mærkeligste og indholdsrigeste Documen- 

 ter, vi hidtil har erhvervet fra den Tid, hvorom Nordens Historie 

 intet ved at berette. 



Det vilde være af stor Interesse at vide Stedet og Landet, 

 hvor det Tempel stod, som Aprus og Libertinus berigede med den 

 forhaandenværende Gave. Naturligvis har kun en Brøkdel af de saa- 

 kaldte romerske Oldsager nogensinde været i Rom eller Italien. 

 I Almindelighed skriver de sig fra Provinserne, og som bekjendt 

 havde Gallien, Britannien og en Del af Germanien romersk Kultur 

 allerede i det 2det Aarh. efter Chr., hvorfor man i disse Lande 

 finder talrige Spor af romersk Bosættelse og Samlinger af romer- 

 ske Grave. Men man har troet at kunne forfølge disse Spor 

 endnu længer. Nylig har man endog helt oppe i Meklenburg ved 

 Håven og Grabow opdaget to Begravelsespladse, som ifølge den 

 gamle, bekjendte og erfarne Archæolog Dr. F. Lisch i Schwerin 

 skal indeholde romerske Grave, Minder om et lidet romersk Han- 

 delsfactori eller en liden Vandrecoloni ved Østersøens Kyst. Disse 

 Fund i Forbindelse med mange nye Iagttagelser fra Nordens for- 

 skjellige Lande har gjort det mindre og mindre usandsynligt, at 

 romerske Handelsmænd 1 har udstrakt sit Marked lige til de skan- 

 dinaviske Lande, hvilket vil komme til at forklare mange Forhold 

 i den ældre Jernalder i Norden. 



Men naturligvis er det rimeligere at søge Stedet for det ro- 

 merske Tempel, hvortil Farmenvasen blev skjenket, indenfor end 

 udenfor Romerrigets Grændser og i et Land, hvor romerske Love, 

 romersk Religion og Kultur havde vundet fuldstændig Indpas. Saa- 

 fremt man nogen Gang vil kunne med Nøiagtighed angive dens 

 Alder, vil man maaske blive istand til end mere atbegrændse det 

 Omraade, indenfor hvilket man bør søge dens Oprindelse. Men for 

 nærværende er Feltet vidt, ligesom for hvor man bør søge Apollo- 

 vasens Hjemstavn. 



1 Confr. Dr. G. C. F. Lisch, Ro ni ergra.be r in Meklenburg. Jahrb. XXXV, 1870 

 og Prof. C Engelhardt i Aarbøger 1871, pag. 440. 



